alexandrainst/scandi-wiki huggingface dataset:
Beit Jala

Beit Jala (arabisk بيت جالا) er ein palestinsk, kristen by i Betlehem guvernement på Vestbreidda. Beit Jala ligg 10 km sør for Jerusalem, på vestsida av Hebronvegen, ovanfor Betlehem, 825 meter over havet. I 2007 hadde Beit Jala 11 758 innbyggjarar i følgje Palestinsk statistisk sentralbyrå. Kring 75 % av folkesetnaden var kristne (hovudsakleg gresk-ortodokse) og kring 25 % muslimar.

Historie

Osmansk tid
På 1500-talet var Beit Jala ein stor landsby med kristne og muslimske bønder. Mot slutten av 1500-talet var nesten alle innbyggjarane i Beit Jala kristne, med eit folketal på 239 kristne menn og seks muslimske menn. Landsbyen produserte meir kveite og bygg en områda rundt. Beit Jala betalte skatt for dette, i tillegg til fiken, honning, og geiter. Han hadde ein av seks olivenpresser i Jerusalem-distriktet på 1500-talet.

Innbyggjarane i Beit Jala deltok i bondeopprøret i Palestina i 1834 mot Ibrahim Pasha, den egyptiske guvernøren i Syria. Ein meinte at innbyggjarane hadde teke del i plyndringa av egyptisk eigedom, og 31. mai gjekk egyptiske soldatar til åtak mot landsbyen. Ibrahim Pasha stoppa åtaket, men minst 33 menn og kvinner vart drepne. I tillegg vart alle dyra i landsbyen fjerna. Åtaket mot Beit Jala førte til opprør frå Ta'amira-stamma, ei lokal beduin-stamme, som gjekk inn i Betlehem for å hjelpe til med forsvaret der.

I 1952 gjekk Det israelske forsvaret til eit hemnåtak mot Beit Jala, der sju sivile vart drepne og det vart klaga på at Israel hadde brote våpenkvileavtalen. Dei sameinte nasjonane sin organisasjon for overvaking av våpenkvile fordømde Israel for å ha brote avtalen.

Den palestinske sjølvstyresmakta tok kontroll over byen etter Osloavtalen i 1993.

Kjelder
Denne artikkelen bygger på «Beit Jala» frå ,  den 1. oktober 2015. 
 oppgav desse kjeldene: 

 (p. 20)
 (p. 915)
 (s. 113- 119)
 
 (p. 121)

 (p. 286)
 (p. 322 )
 (p. 322 ff )

Bakgrunnsstoff
Offisiell nettstad

Byar på Vestbreidda
Palestinske kristne busetnader
Finn Thorsen

Finn Thorsen ()er ein norsk tidlegare idrettsutøvar frå Hamar, mest kjend som fotballspelar, var også aktiv skeiseløpar nokre år. Mellom 1962 og 1971 spelte han 48 landskampar for Noreg på midtstopparplass. 

Thorsen var i yngre år like kjend for sine prestasjonar på skeisebana, som på fotballbana. I 1959 vart norsk juniormeister i skeiseløp, som medlem av Hamar Idrettslag. Den 16. september 1962 debuterte han som midtstoppar (senterhalf) for Noreg på Ullevaal stadion, ein landskamp som enda med norsk siger 2-1 over Sverige.

Vinteren 1963 vart hans siste på skeiser, og han melde overgang frå fotballavdelinga i Hamarkameratene til IK Skeid våren 1963. Gjennom fem sesongar i osloklubben vann han to cupgull og var sentral då Skeid vann sitt einaste seriegull i 1966. Då Hamarkameratene i 1968 var på plass i 2. divisjon, vende han tilbake til fødebyen. Sesongane 1970-73 spelte Thorsen og Hamarkameratene i 1. divisjon, den fyrste sesongen kom laget på bronseplassen i serien.

Thorsen spelte 48 landskampar for Noreg i tida fram til 1971. Han var med både då Skottland vart slått 4-3 i Bergen i 1963 og i 3-0-sigeren over Jugoslavia i 1965. Thorsen var «en sikker og elegant stopper, eksemplarisk ren i taklingene og presis i avleveringene».

Merittar
Norsk meister: 1963 og 1965 med Skeid
Seriemeister: 1966 med Skeid

Kjelder

Denne artikkelen bygger på «Finn Thorsen» frå ,  den 1. oktober 2015.  
 

Norske fotballspelarar
Norske landslagsspelarar i fotball
Skeid-spelarar
Norske skeiseløparar
Folk frå Hamar
Hamarkameratene
Tor Alsaker-Nøstdahl

Tor Ivar Alsaker-Nøstdahl () er ein norsk tidlegare fotballspelar og idrettsleiar frå Drammen. Han spelte 16 sesongar på Strømsgodset IF og vart cupmeister tre gongar og seriemeister ein gong.

Alsaker-Nøstdahl spelte 329 obligatoriske kampar for Strømsgodset i tida 1962-77. Han var med på å spele laget opp frå 4. divisjon til 1. divisjon i løpet av få sesongar. Frå slutten av 1960-åra og til midt på 1970-talet var laget eit av dei aller beste i Noreg, med sigrar i NM-cupen i 1969, 1970 og 1973, samt seriemeisterskap i 1970. 

I tida frå 1967 til 1972 spelte Alsaker-Nøstdahl 10 landskampar, alltid frå sin vande midtstopparplass. Han utmerkte seg ved si store fart.

Seinare var Alsaker-Nøstdahl formann i Strømsgodset Idrettsforening, i 1999 utnemnd til heidersmedlem.

Merittar
Norsk meister: 1969, 1970 og 1973 med Strømsgodset
Seriemeister: 1970 med Strømsgodset

Kjelder
Denne artikkelen bygger på «Tor Alsaker-Nøstdahl» frå ,  den 1. oktober 2015.  
 

Norske fotballspelarar
Norske landslagsspelarar i fotball
Strømsgodset-spelarar
Folk frå Drammen
Jannatah

Jannatah (arabisk ﺠﻨﺎﺘ) er ein palestinsk by sentralt på Vestbreidda 5 km sør for Betlehem i Betlehem guvernement. Av landsbyar i nærleiken finn ein Hindaza i nord og Tuqu' i sør. Han ligg 570 meter over havet. 

I 2007 hadde Jannatah i følgje Palestinsk statistisk sentralbyrå (PCBS) eit folketal på 5 416, eller 860 hushaldningar.

Kjelder
Denne artikkelen bygger på «Jannatah» frå ,  den 1. oktober 2015. 
 oppgav desse kjeldene: 
 

Byar på Vestbreidda
Al-Dawha

Al-Dawha (arabisk الدوحة) er eit palestinsk område i Beit Jala, to kilometer sørvest for Betlehem. I følgje  Palestinsk statistisk sentralbyrå hadde byen eit folketal på 9 753 i 2007 med ein kristen minoritet og muslimsk majoritet.

Kjelder
Denne artikkelen bygger på «Al-Dawha» frå ,  den 1. oktober 2015. 
 oppgav desse kjeldene:

Byar på Vestbreidda
Betlehem guvernement
Husan

Husan (arabisk حوسان) er ein palestinsk by nord for Gush Etzion regionale kommune, ni kilometer vest for Betlehem i Betlehem guvernement. I følgje Palestinsk statistisk sentralbyrå hadde Husan hadde eit folketal på 5 511 i 2007.

Etymologi
På arabisk, tyder husan «venleik». Namnet kan òg kome frå Hassan kloster, som seinare vart Husan.

Historie
Dei eldste funna i landsbyen er datert attende til jernalderen. Andre funn er gjort frå tida etter den babylonske eksiltida og frå mellomalderen. Dei opphavlege innbyggjarane kom frå Den arabiske halvøya og Jemen på 200-talet. Ein har òg funne keramikk frå bysantinsk tid.

Osmansk tid
Husan, vart som resten av Palestina, ein del av Det osmanske riket i 1517, og i skattelister frå 1596, stod landsbyen oppført som ein del av Quds nahiya i Quds liwa. Han berre muslimske innbyggjarar med 12 hushaldningar og betalte skatt for kveite, bygg, sommaravlingar, vindruer og frukttre, grønsaker og frukthagar, tilfeldige inntekter, geiter og/eller bikubar.

Då den franske oppdagaren Victor Guérin vitja Husan i juni 1863, skreiv han at han låg på eit fjell. Seinare i august same året, skreiv at han staden berre var busett av eit fåtal innbyggjarar, og at husa låg kring eit tårn.

I 1883 skildra Palestine Exploration Fund i Survey of Western Palestine Hausan som ein liten steinlandsby på ein flat rygg, med ein bratt dal i nord og ein brunn i sør.

Det britiske mandatet
I folketeljinga i 1922, utført av Dei britiske mandatstyresmaktene, hadde Husan ein muslimsk folkesetnad på 396 innbyggjarar. Dette auka i folketeljinga i 1931 til 540, framleis alle muslimar, i 122 hus.

I 1945 var folketalet 770, alle arabarar, som eigde 7 252 dekar land i følgje ei offisiell landmåling. Av dette var 1 972 dekar for korn, medan 37 dekar vart utbygd (urbant) land.

Etter 1948
Etter den den arabisk-israelske krigen i 1948, og etter våpenkvileavtalen i 1949, var Husan under jordansk styre.

Den 27. oktober 1996 vart ein 10 år gammal palestinsk gutt slegen i hel av ein isarelsk busetjar, medan guten var på veg heim frå skulen. Han døydde av skadane dagen etter.

Kjelder 
Denne artikkelen bygger på «Husan» frå ,  den 1. oktober 2015. 
 oppgav desse kjeldene:

Bakgrunnsstoff
Velkomen til Husan

Betlehem guvernement
Byar på Vestbreidda
Al-Khader i Betlehem

Al-Khader (arabisk الخضر) er ein palestinsk by i Betlehem guvernement sør på den sentrale Vestbreidda. Han ligg 5 km vest for Betlehem. I følgje Palestinsk statistisk sentralbyrå hadde byen eit folketal på 9 774 i 2007. I området kring al-Khader vert det dyrka vindruer, oliven og fiken.

Historie
Staden der al-Khader var først busett av kanaanittar. I 1953 vart det funne fem spydspissar frå 1000-talet fvt. med kanaanittisk inskripsjon. Inskripsjonen tyda «pila til 'Abd Labi't».

Al-Khader er kallla opp etter St. Georg som i arabisk kultur vert kalla «al-Khadr.» I følgje ei lokal seg vart St. Georg sett i fengsel i byen der det noverande St. Georg-klosteret står. Kjettingane som heldt han fast vart relikviar som vart sagt å ha lækjande krefter. 

Seint i osmansk styre (1516-1917), var al-Khader ein del av Bani Hasan sjeikdøme og nahiyah, som art styrt av Absiyeh-familien frå al-Walaja. I 1838 vart innbyggjarane klassifisert som muslimar av den engelske bibelforskaren Edward Robinson og Eli Smith. Seint på 1800-talet vart al-Khader skildra av Palestine Exploration Fund i Survey of Western Palestine som ein mellomstor landsby med ei «gresk kyrkje og kloster.» Han var omgjeve av vindruer og olivenlundar og «gravholer hogde ut i berget» nord for landsbyen.

Etter bygginga av Israel si sperring på Vestbreidda kring al-Khader, er fleire tusen mål med jordbruksjord blitt skild frå landsbyen, og landsbybuarane har ikkje tilkomst til dette området utan løyve.

Kjelder

Denne artikkelen bygger på «Al-Khader, Bethlehem» frå ,  den 1. oktober 2015. 
 oppgav desse kjeldene:

Bakgrunnsstoff

Byar på Vestbreidda
Nahalin

Nahalin, òg skrive Nahhalin, Nahhaleen eller Nahaleen, (arabisk نحالين) er ein palestinsk landsby i Betlehem guvernement, sørvest for Betlehem på Vestbreidda. Ordet nahaleen er arabisk for dei som samlar honning frå bier. Landsbyen var kjend for biehald og det finst framleis mange bikubar i Nahalin i dag. Landsbyen er òg lokalt kjend for mandlane sine og oliventre, vindruer, persille og grønsaker, hovudsakleg lauk og bønner. 

Landsbyen ligg innafor ein enklave i busetjingsblokka Gush Etzion, omgjeve av dei israelske busetjingane Gvaot, Rosh Tzurim, Neve Daniel og Betar Illit.

Historie
Ein har funne bysantinsk keramikk ved landsbyen. 

Dagens Nahalin vart bygd i ruinane av ein mellomalderlandsby. I 1596 stod Nahalin oppført i osmanske skattelister som ein del av Quds nahiya i Quds liwa. Han hadde eit folketal på 40 muslimske hushaldningar og 16 kristne hushaldningar. Han betalte skattar av kveite, bygg, druesirup eller melasse, og geiter eller bikubar. 

Den franske oppdagaren Victor Guérin vitja landsbyen i 1860-åra, og han skildra han som «eit virvar av små hus», med tobakksplantasjar kring. I 1883 skildra Palestine Exploration Fund landsbyen i Survey of Western Palestine som «ein mellomstor landsby, på ein slags naturleg terrasse nedanfor ein rygg, med ein stor dal i nord. I nord ligg det ei kjelde i dalen. Det ligg òg ei kjelde i sør. I aust ligg ein Mukam, med to store eiketre, heilag for Haj 'Aleiyan.» 

I folketeljinga i 1922, utført av Dei britiske mandatstyresmaktene, hadde Nahhalin eit folketal på 316, fire kristne og 312 muslimar. I folketeljinga i 1931 var folketalet i Nahhalin 440, (tre kristne og resten muslimar), i 98 busette hus.

I 1945 var folketalet i Nahhalin 620, alle arabarar, som eigde 16 144 dekar land i følgje ei offisiell landmåling. Av dette var 1 068 dekar var plantasjar og irrigert land, 4 659 for korn, medan 63 dekar vart utbygd (urbant) land.

Etter 1948
Den 28. mars 1954 utførte israelarar eit raid mot ein base for den arabiske legionen 4 kilometer utafor Nahalin. Dei israelske styrkane bommba på basen og plasserte sprengladningar og øydela sju hus i landsbyen, mellom anna moskeen medan fem personar i nasjonalgarden, tre i legionen og ei kvinne vart drepen, medan 18 sivile, inkludert kvinner og barn, vart skadde.

Kjelder
Denne artikkelen bygger på «Nahalin» frå ,  den 1. oktober 2015. 
 oppgav desse kjeldene:
 
 
Guérin, M. V.: (1869): Description géographique, historique et archéologique de la Palestina. Judee Item notes: v. 1, pt. 3 (Judee, «Tome troisieme») s. 320

Bakgrunnsstoff
Velkomen til Nahhalin

Byar på Vestbreidda
Betlehem guvernement
Tuqu'

Tuquʿ (arabisk تقوع}}, òg skrive Teqoa) er ein palestinsk by i Betlehem guvernement, 12 km søraust for Betlehem på Vestbreidda. I følgje Palestinsk statistisk sentralbyrå (PCBS), hadde Tuqu' hadde eit folketal på 8 881 i 2007. Byen er ein del av landsbygruppa 'Arab al-Ta'amira i lag med Za'atara, Beit Ta'mir, Hindaza, Khirbet al-Deir og al-Asakra.

Historie

Oldtida
I følgje bibelske kjelder skal efratittane frå Betlehem og kalebittane frå Hebron ha grunnlagd Tekoa. Han var eit administrativt senter med festningsverk bygde av Rehoboam, konge av Juda for å verne staden mot ein invasjon frå sør.

Tekoa var fødestaden til Ira, son av Ikkesj, ein av krigarane til kong David, og til den hebraiske profeten Amos. Det var her Joab fann ei vis kvinne som lokka David til å føre Absalom attende til Jerusalem. Somme av innbyggjarane i Tekoa tok del i oppbygginga av murane kring Jerusalem etter dei kom attende frå det babylonske fangenskapet.

Islamsk tid
Under krossfarane høyrte Tekoa til Den heilage grav-kyrkja. Mellomalderhistorikaren Vilhelm av Tyr skreiv at dei kristne i landsbyen hjelpte krossfararane under omleiringa av Jerusalem i 1099, ved å syne dei lokale vasskjelder og matressursar. Mange av landsbybuarane vart òg med i krossfararhæren. Zengid og dei muslimske styrkane hans erobra Tekoa i 1138. Tempelriddarane under Robert burgundaren klarte å ta byen attende, men tapte han igjen då Zengid-styrkane gjekk til motåtak, og området mellom byen og Hebron «var strødd med døde riddarar» i følgje Vilhelm av Tyr. Han skulda på riddarane fordi dei ikkje følgde etter dei flyktande muslimske styrkane, slik at dei kunne omgruppere seg og gå til nytt åtak. Den syriske geografen Yaqut al-Hamawi skildra staden som «ein landsby kjend for honningen sin» under eit besøk her i 1225.

I 1596 var landsbyen kalla Tuqu', og stod oppført i osmanske skattelister som ein del av i Quds nahiya i Quds liwa. Han hadde eit folketal på 62 muslimske hushaldningar og fem kristne hushaldningar. Han betalte skattar av kveite, bygg, oliven, vindruer eller frukttre, og geiter eller bikubar.

Den franske oppdagaren Victor Guérin vitja staden i 1863, og skildar ruinane av ei kyrkje som var nesten heilt øydelagd, og ein åttekanta døypefont, hogde ut av ei steinblokk av raudfarga kalkstein.

Palestine Exploration Fund skildra i Survey of Western Palestine i 1883 at Khirbet Tuqu' «verka å ha vore stor og viktig i kristen tid. Han er framleis busett av nokre få personar som bur i grotter. Her finst òg ein fin åttekanta døypefont.»

Moderne tid
I følgje Applied Research Institute-Jerusalem (ARIJ), vart den moderne byen Tuqu' busett på ny i 1948 av arabarar frå den lokale 'Arab al-Ta'amira-stamma.

Kjelder

Denne artikkelen bygger på «Tuqu'» frå ,  den 1. oktober 2015. 
 oppgav desse kjeldene:

 
 
 

 
 (s. 43-44, no. 174)

Bakgrunnsstoff
Velkomen til Taqu'

Byar på Vestbreidda
Betlehem guvernement
Stader i Det gamle testamentet
Al-Ubeidiya

Al-Ubeidiya (arabisk لعبيديّه) er ein palestinsk by 6 km aust for Betlehem. Byen er ein del av Betlehem guvernement sentralt på Vestbreidda. I følgje Palestinsk statistisk sentralbyrå (PCBS), hadde al-Ubeidiya eit folketal på over 10 753 i 2007.

Historie
Al-Ubeidiya er kall aopp etter St. Theodosius («Ibn Ubeid» på arabisk), som bygde og vart gravlagd i eit kloster 1 km vest for byen, kjend som St. Theodosius-klosteret. Det vart opphavleg bygd på 400-talet evt. og Theodosius vart gravlagd der i 520. Det noverande bygget vart bygd av krossfararar på 1100-talet. Mar Saba-klosteret, som vart bygd av St. Sabbas i 484, ligg lenger aust, men innafor kommunegrensa. Det ligg òg eit romersk basseng i sentrum av al-Ubeidiya som vart nytta av romarane i Palestina for å samle vatn.

Osmansk tid
Området vart, som resten av Palestina, ein del av Det osmanske riket i 1517. I 1596 stod Al-Ubeidiya oppført i osmanske skattelister, kalla Dayr Bani 'Ubayd, som ein del av Al-Quds nahiya i Al-Quds liwa. Han hadde eit folketal på 42 hushaldningar og 6 ungkarar, alle muslimar. Dei betalte skattar for kveite, bygg, tilfeldige inntekter, geiter og/eller bikubar. 

I 1863 vitja den franske oppdagaren Victor Guérin staden, som han kalla Deir Dosi, og skildra ruinane av klosteret. I 1883 skildra Palestine Exploration Fund landsbyen i Survey of Western Palestine som Kh. Deir Ibn Obeid og «ruinar av ein moderne landsby».

Det britiske mandatet
I folketeljinga i 1922, utført av Dei britiske mandatstyresmaktene, hadde Ibaidiyeh ein muslimsk folkesetnad på 2 000, 880 menn og 1 120 kvinner. I folketeljinga i 1931 hadde El Ubeidiya 1 187 innbyggjarar, framleis alle muslimar, 610 menn og 577 kvinner.

Etter 1948
Etter den den arabisk-israelske krigen i 1948, og etter våpenkvileavtalen i 1949, var Al-Ubeidiya under jordansk styre.

Sidan 1997 har al-Ubeidiya vore styrt av Dei palestinske sjølvstyresmaktene (PNA).

Kjelder
Denne artikkelen bygger på «Al-Ubeidiya» frå ,  den 1. oktober 2015. 
 oppgav desse kjeldene: 

 
 
 

 
 
 

Byar på Vestbreidda
Za'atara

Za'atara (arabisk زعتره) er ein palestinsk by eleven kilometer søraust for Betlehem. Byen ligg i Betlehem guvernement sentralt på Vestbreidda. I følgje Palestinsk statistisk sentralbyrå hadde byen eit folketal på over 6 289 i 2007.

Kjelder
Denne artikkelen bygger på «Za'atara» frå ,  den 1. oktober 2015. 
 oppgav desse kjeldene:

Byar på Vestbreidda
Betlehem guvernement
'Arab al-Rashayida

'Arab al-Rashayida (arabisk عرب الرشايدة) er ein palestinsk landsby tolv kilometer aust for Jerusalem. Landsbyen ligg i Betlehem guvernement, sentralt på Vestbreidda. I følgje Palestinsk statistisk sentralbyrå hadde byen eit folketal på 1 453 i 2007.

Kjelder
Denne artikkelen bygger på «'Arab al-Rashayida» frå ,  den 1. oktober 2015. 
 oppgav desse kjeldene:
 

Landsbyar på Vestbreidda
Betlehem guvernement
Artas i Betlehem

Artas (arabisk أرطاس) er ein palestinsk landsby fire kilometer sørvest for Betlehem i Betlehem guvernement, sentralt på Vestbreidda. I følgje Palestinsk statistisk sentralbyrå hadde byen eit folketal på 3 663 i 2007.

Historie

Landsbyen vart ein del av Det osmanske riket i 1517 i lag med resten av Palestina, og i 1596 stod han oppført i skattelister som ein del av Quds nahiya i Quds liwa. Han hadde eit folketal på 32 muslimske hushaldningar.

Fram til 1800-talet, hadde innbyggjarane i Artas ansvar for Salomodammane, ei tunikt vassystem som gav vatn til  Betlehem og Herodium og Tempelhøgda eller Haram al-Sharif i Jerusalem. 

Den franske oppdagaren Victor Guérin vitja området i juli 1863, og han estimerte at landsbyen hadde kring 300 innbyggjarar. Mange av husa i landsbyen var bygde av gamle byggemateriale. 

I 1883 skildra Palestine Exploration Fund landsbyen i Survey of Western Palestine som «ein liten landsby høgt oppe i ei li, med gode kjelder bak.»

Det britiske mandatet 
I folketeljinga i 1922, utført av Dei britiske mandatstyresmaktene, hadde Urtas eit folketal på 433, dei fleste muslimar, medan 44 var kristne. I folketeljinga i 1931 var folketalet i Artas 619 i 123 busette hus.

I 1945 auka folketalet i Artas til 800, alle arabarar, som eigde 4 304 dekar land i følgje ei offisiell landmåling. Av dette var 894 dekar var plantasjar og irrigert land, 644 for korn, medan 54 dekar vart utbygd (urbant) land.

Kjelder
Denne artikkelen bygger på «Artas, Betlehem» frå ,  den 1. oktober 2015. 
 oppgav desse kjeldene: 

 
 

 

F de Saulcy (1872): Voyage en terre sainte Vol 2.
, London,''

Bakgrunnsstoff
Velkomen til Artas

Landsbyar på Vestbreidda
Betlehem guvernement
Al-Asakra

Al-Asakra (arabisk العساكرة) er ein palestinsk landsby i Betlehem guvernement, sør og sentralt på Vestbreidda, 4,5 kilometer søraust for Betlehem. Han er ein del av Jannatah kommune. I følgje Palestinsk statistisk sentralbyrå hadde landsbyen eit folketal på over 1 001 innbyggjarar i 2006.

Kjelder
Denne artikkelen bygger på «Al-Asakra» frå ,  den 1. oktober 2015. 
 oppgav desse kjeldene:

Betlehem guvernement
Landsbyar på Vestbreidda
Beit Ta'mir

Beit Ta'mir (arabisk خربة بيت تعمر) er ein palestinsk landsby seks kilometer søraust for Betlehem. Byen ligg i Betlehem guvernement sentralt på Vestbreidda. I følgje Palestinsk statistisk sentralbyrå hadde landsbyen eit folketal på 1 229 i 2007. Landsbyen er kalla opp etter 'Arab al-Ta'mira, ei beduinstamme i Betlehemområdet, og i lag med Tuqu' og Za'atara dannar han landsbygruppa 'Arab al-Ta'mira.

Kjelder
Denne artikkelen bygger på «Beit Ta'mir» frå ,  den 1. oktober 2015. 
 oppgav desse kjeldene: 
 (p. 100)
 

Landsbyar på Vestbreidda
Betlehem guvernement
Dar Salah

Dar Salah (arabisk دار صلاح) er ein palestinsk landsby seks kilometer aust for Betlehem. Landsbyen ligg i Betlehem guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 3 373 i 2007.

Kjelder
Denne artikkelen bygger på «Dar Salah» frå ,  den 1. oktober 2015. 
 oppgav desse kjeldene:

Landsbyar på Vestbreidda
Betlehem guvernement
Hindaza

Hindaza (arabisk ) er ein palestinsk landsby seks kilometer søraust for Betlehem. Landsbyen ligg i Betlehem guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 4 779 i 2007.

Kjelder

Denne artikkelen bygger på «Hindaza» frå ,  den 1. oktober 2015. 
 oppgav desse kjeldene:

Landsbyar på Vestbreidda
Betlehem guvernement
Juhdum

Juhdum (arabisk ) er ein palestinsk landsby åtte kilometer aust for Betlehem. Landsbyen ligg i Betlehem guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 1 391 i 2006.

Kjelder
Denne artikkelen bygger på «Juhdum» frå ,  den 1. oktober 2015. 
 oppgav desse kjeldene:

Landsbyar på Vestbreidda
Betlehem guvernement
Jurat ash Sham'a

Jurat ash-Sham'a (arabisk جورة الشمعة) er ein palestinsk landsby ti kilometer sør for Betlehem. Landsbyen ligg i Betlehem guvernement, sør på Vestbreidda. I følgje Palestinsk statistisk sentralbyrå hadde landsbyen eit folketal på 1 491 i 2007.

Kjelder
Denne artikkelen bygger på «Jurat ash Sham'a» frå ,  den 1. oktober 2015. 
 oppgav desse kjeldene: 
 

Landsbyar på Vestbreidda
Khirbet al-Deir

Khirbet al-Deir (arabisk خربة الدير) er ein palestinsk by ti kilometer sør for Betlehem. Byen ligg i Hebron guvernement sentralt på Vestbreidda. I følgje Palestinsk statistisk sentralbyrå hadde byen eit folketal på over 1 564 i 2006.

Kjelder

Denne artikkelen bygger på «Khirbet al-Deir» frå ,  den 1. oktober 2015.

Bakgrunnsstoff
Velkomen til Kh. al-Dayr

Landsbyar på Vestbreidda
Hebron guvernement
Marah Rabah

Marah Rabah er ein palestinsk landsby tolv kilometer sør for Betlehem. Landsbyen ligg i Betlehem guvernement sentralt på Vestbreidda. I følgje Palestinsk statistisk sentralbyrå hadde byen eit folketal på over 1 320 i 2007.

Kjelder
Denne artikkelen bygger på «Marah Rabah» frå ,  den 1. oktober 2015. 
 oppgav desse kjeldene:

Byar på Vestbreidda
Betlehem guvernement
Umm Salamuna

Umm Salamuna (arabisk خربة ام سلمونه) er ein palestinsk landsby tolv kilometer sørvest for Betlehem. Landsbyen ligg i Betlehem guvernement, sør på Vestbreidda. I følgje Palestinsk statistisk sentralbyrå hadde landsbyen eit folketal på 945 i 2007.

Kjelder

Denne artikkelen bygger på «Umm Salamuna» frå ,  den 1. oktober 2015. 
 oppgav desse kjeldene:

Bakgrunnsstoff
Velkomen til Khirbat Umm Salamunah

Landsbyar på Vestbreidda
Betlehem guvernement
Wadi al-Arayis

Wadi al-Arayis (arabisk ) er ein palestinsk landsby ti kilometer aust for Betlehem. Landsbyen ligg i Betlehem guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 2 169 i 2006.

Kjelder
Denne artikkelen bygger på «Wadi al-Arayis» frå ,  den 1. oktober 2015. 
 oppgav desse kjeldene:

Landsbyar på Vestbreidda
Betlehem guvernement
Ash Shawawra

Ash-Shawawra (arabisk ) er ein palestinsk landsby tolv kilometer søraust for Betlehem. Landsbyen ligg i Betlehem guvernement sentralt på Vestbreidda. I følgje Palestinsk statistisk sentralbyrå hadde byen eit folketal på over 3 737 i 2007.

Kjelder
Denne artikkelen bygger på «Ash Shawawra» frå ,  den 1. oktober 2015. 
 oppgav desse kjeldene:

Landsbyar på Vestbreidda
Betlehem guvernement